Държавен вестник, бр. 14, 2026 г., стр. 3

БРОЙ  14	
Д Ъ Р Ж А В Е Н  В Е С Т Н И К 	
СТР.  3  
1. решение за одобрение на списък с проект­
ни предложения за финансиране, предложено 
по реда на чл. 7, ал. 2;
2. решение за одобрение на списък с 
проектни предложения, за които се отказва 
финансиране по реда на чл. 7, ал. 3;
3. решения за оценка и класиране на про­
ектни предложения, предложени по реда на 
чл. 8. 
(3) Решенията на инвестиционния комитет 
са окончателни.
(4) Решенията на инвестиционния комитет 
се публикуват на интернет страницата на 
Банката, както и в ИСУН 2020 в тридневен 
срок от тяхното приемане.
Чл. 6. (1) За проектните предложения, 
включени в приложение № 1, за които има 
сключени договори за финансиране с МРРБ, 
Банката изпраща искане до водещия партньор 
за потвърждаване на интерес в рамките на 
10-дневен срок след получаване на пълната 
документация по чл. 4.
(2) С потвърждаването на интерес водещи­
ят партньор удостоверява съгласието си да 
изпълни проектното предложение по начина 
и чрез дейностите, на базата на които е оце­
нено и одобрено за финансиране от МРРБ. 
Потвърждаването на интереса се извършва в 
10-дневен срок след получаване на искането 
по ал. 1.
(3) При непотвърждаване на интерес от 
водещия партньор в срока по ал. 2 или при 
отказ от негова страна Банката уведомява 
МРРБ в срок до 10 дни, след което МРРБ 
предприема действия за прекратяване на 
сключения договор за финансиране.
Чл. 7. (1) Банката извършва проверка за 
допустимост и съответствие с условията за 
кандидатстване по Процедура 4.023 „Под­
крепа за устойчиво енергийно обновяване 
на жилищния сграден фонд – Етап I“ и по 
Процедура 4.024 „Подкрепа за устойчиво 
енергийно обновяване на жилищния сграден 
фонд – етап II“ на проектни предложения по 
чл. 3, ал. 4, за които е получила потвърждение 
за интерес по чл. 6, ал. 2.
(2) Проверката за допустимост приключва 
с изготвяне на предложение за решение за 
одобрение на списък на проектните предло­
жения, които се предлагат за финансиране в 
рамките на Схемата за субсидии.
(3) За проектите, по които в рамките на 
проверката за допустимост по ал. 1 се установи 
несъответствие, финансиране от Банката не 
се предоставя.
(4) Банката уведомява в 10-дневен срок 
водещия партньор и МРРБ за обстоятелства­
та по ал. 2 и 3 с оглед на предприемане на 
действия от страна на МРРБ за прекратяване 
на сключения с водещия партньор договор за 
финансиране.
(5) След решението по чл. 5, ал. 2, т. 1 в 
10-дневен срок Банката сключва с водещия 
партньор споразумение за предоставяне на 
субсидия в съответствие със споразумението 
по чл. 1, ал. 2, а МРРБ и водещият партньор 
предприемат действия за прекратяване на 
сключения между тях договор за финансиране.
Чл. 8. (1) Банката в съответствие с чл. 3, 
ал. 3 извършва оценка и класиране на проект­
ни предложения от приложение № 1, за които 
няма сключени договори за финансиране с 
МРРБ и е получено потвърждение от водещия 
партньор, че е налице интерес за изпълнение 
на проектното предложение.
(2) Банката класира проектните предло­
жения, базирайки се на възприетия терито­
риален обхват и териториално разпределение 
по Процедура 4.023 „Подкрепа за устойчиво 
енергийно обновяване на жилищния сграден 
фонд – Етап I“ (максимална стойност на БФП 
на база община и лимит), като градските 
общини с население над 150 000 души са 
обединени в една група.
(3) След одобряване на списъка по чл. 5, 
ал. 2, т. 1 Банката определя ресурс за про­
ектните предложения по ал. 1, който се раз­
пределя по следния начин:
1. първа група – Столична община и общи­
ните Пловдив, Варна и Бургас – 25 564 594 евро; 
2. втора група – общините Стара Загора, 
Русе, Плевен, Велико Търново, Благоевград 
и Видин – 25 564 594 евро;
3. трета група – общините Враца, Ловеч, 
Лом, Монтана, Троян, Габрово, Горна Оряхо­
вица, Севлиево, Разград, Свищов, Силистра, 
Добрич, Търговище, Шумен, Сливен, Ямбол, 
Нова Загора, Айтос, Карнобат, Казанлък, 
Свиленград, Харманли, Димитровград, Кър­
джали, Хасково, Асеновград, Велинград, 
Смолян, Пазарджик, Пещера, Панагюрище, 
Карлово, Ботевград, Гоце Делчев, Дупница, 
Кюстендил, Перник, Петрич, Самоков и Сан­
дански – 17 895 216 евро;
4. четвърта група – 215 общини, попадащи 
в дефиницията за селски район, съгласно Спо­
разумението за партньорство 2021 – 2027 г. – 
17 895 216 евро.
(4) За целите на осигуряване на финансиране 
в пълен размер на отделно проектно предложе­
ние се допуска отклонение в разпределението 
по ал. 3, т. 1 – 4 и съответно прехвърляне на 
средства между отделните групи.
(5) Оценката и класирането на проектните 
предложения по ал. 1 приключват с предложе­
ние за решение на инвестиционния комитет.
(6) Банката сключва с водещия партньор 
споразумение за предоставяне на субсидия в 
изпълнение на решенията за оценка и кла­
сиране на проектните предложения по чл. 5, 
ал. 2, т. 3.